Jätkäsaaren korttikerho pelaa kirjastossa kerran viikossa tiistaisin. Pelaajat ovat senioreita, mutta kaikki kiinnostuneet mahtuvat mukaan pelamaan! Kaipaatko peliporukkaa tai haluatko opetella uuden pelin? Säännöt opetetaan kaikille, peleinä mm. canasta ja rommi.
Korttipelejä kokeneille ja vasta-alkajille.
Tervetuloa mukaan senioreille suunnattuun yhteistöteatteritoimintaan! TaideLiikutus-teatteriryhmä kokoontuu Myllypuron kirjaston Virta-tilassa tiistaisin klo 12-13.30 ajalla 9.1.- 21.5.24. Poikkeuksena ti 23.1. (ja mahdollisesti ti 6.2.), jolloin ryhmä kokoontuu muualla kuin Myllypuron kirjastossa. Yhteisöteatteriryhmässä käsitellään osallistujien kiinnostuksen kohteita erilaisten teatteri-, liike- ja musiikkiharjoitteiden kautta. Tavoitteena on toimia mukavassa ja rennossa ryhmässä, saada kokemusta teatterista ja esiintymisestä, mahdollistaa ystävyyssuhteiden kehitystä ryhmien sisällä sekä luoda vuorovaikutusta myös ryhmien välillä. Jokainen voi osallistua haluamallaan tavalla – ennakko-osaamista teatterista ei tarvita. Toiminta on osallistujille maksutonta. Ilmoittautua voi joko ennakkoon tai tulemalla paikan päälle. Ilmoittautuminen ja lisätiedot: Outi Sädekallio-Snellman, taiteilija-tuottaja puh: 040-839 1683 sähköposti: teatteri@teatteri-ilmio.fi . TaideLiikutus-yhteisöteatteriryhmät kokoontuvat Myllypuron lisäksi Vuosaaressa, Laajasalossa, Kalasatamassa, Kannelmäessä ja Suomenlinnassa viikoittain syksystä 2023 kevääseen 2024. Toiminta on Teatteri ILMI Ö:n yhteisteatterihanke, jota Helsingin kaupunki tukee. Lisätietoja: https://www.teatteri-ilmio.fi . Kuva: Matti Snellman
Haluatko osallistua teatteritoimintaan? Ilmoittaudu mukaan!
Espoon kaupungin tarjoama asumisneuvontapalvelu käynnistyy perjantaina 1.9.2023. Palvelua tuottaa Edistia (Espoon Diakoniasäätiö sr). Asumisneuvojat ovat sosiaalialan ammattilaisia ja he auttavat kaikkia apua tarvitsevia espoolaisia ratkaisemaan asunnon saamiseen ja asumiseen liittyviä haasteita. Palvelun tavoitteena on muun muassa vähentää häätöjä ja asunnottomuutta Espoossa. Asumisneuvontapalvelua tarvitseva voi hakeutua asumisneuvontapalveluun itsenäisesti. Asumisneuvonta on kaupunkilaisille maksutonta. Asumisneuvontaa Elinassa Sellon kirjastossa tiistaisin klo 9.30-12.30
Asumisneuvojat ovat sosiaalialan ammattilaisia ja he auttavat kaikkia apua tarvitsevia espoolaisia ratkaisemaan asunnon saamiseen ja asumiseen liittyviä haasteita. Palvelun tavoitteena on muun muassa vähentää häätöjä ja asunnottomuutta Espoossa.
Pienten aamu on tarkoitettu kaikille alle kolmivuotiaille vanhempineen. Aloitamme klo 10 lorutuokiolla. Sen jälkeen Satulinnaan voi jäädä klo 12 asti viettämään aikaa muiden seurassa. Tarjolla on myös kivoja kirjoja kirjastossa luettavaksi tai kotiin lainattavaksi. Kallion kirjaston Satulinnassa (3. krs) tiistaisin 13.2., 12.3., 9.4. ja 7.5.2024 klo 10-12. *** Kallion kirjasto Viides linja 11 00530 Helsinki 09 310 857 53
Pienten aamu on tarkoitettu kaikille alle kolmivuotiaille vanhempineen.
Lämpimästi tervetuloa mukaan iloiseen ja avoimeen Perhekahvilaan, jossa perheet voivat tutustua paikkakunnan muihin vanhempiin ja tarjota lapsille ikäistään leikkiseuraa. Perhekahvilassa voit nauttia rennosta yhdessäolosta muiden samassa elämäntilanteessa olevien vanhempien kanssa. Kahvittelun lomassa on hyvä tilaisuus vaihtaa kuulumisia, jakaa kokemuksia ja saada vertaistukea. Lapsetkin pääsevät mukaan leikkimään ja löytämään uusia leikkikavereita kirjastossa. Perhekahvila järjestää monipuolista toimintaa ja erilaisia aktiviteetteja kirjastossa tiistaisin klo 10.00-11.30. Voitte yhdessä leikkiä lasten kanssa ja suunnitella tulevia tapahtumia yhdessä muiden kävijöiden kanssa toiveidenne mukaisesti. Perhekahvilat ovat vanhempien aloitteesta syntyneitä ja vapaaehtoisvoimin pyöriviä kohtaamispaikkoja, joissa jokainen osallistuja on tärkeä osa yhteisöä. Lisätietoja Perhekahviloista Mannerheimin Lastensuojeluliiton -sivuilta.
Lämpimästi tervetuloa mukaan iloiseen ja avoimeen Perhekahvilaan, jossa perheet voivat tutustua paikkakunnan muihin vanhempiin ja tarjota lapsille ikäistään leikkiseuraa.
Tiistain meditaatiosessioissa 9.1., 16.1., 30.1., 6.2., 13.2., 20.2. ja 27.2. klo 10.-11.30 tutkitaan kehomieltä oman kehokokemuksen kautta, vahvistetaan uppoutumis/keskittymiskykyä ja opetellaan rentoutumaan syvästi. Syksyn mittaan tutustutaan lempeästi kehon hienovaraisten energioiden virtauksiin ja osallistujien halutessa tehdään myötätuntoa ja muita mielen vahvuuksia jalostavia harjoituksia. Säännöllisen kehopohjaisen meditaation hyötyjä ovat stressin ja uniongelmien väheneminen, kehotietoisuuden lisääntyminen ja viihtyisyyden kasvu omassa kehossa, keskittymiskyvyn paraneminen ja kohonnut kapasiteetti elää omannäköistä ja merkitykselliseltä tuntuvaa elämää. Harjoitukset kumpuavat buddhalaisesta perinteestä ja niiden taustoista keskustellaan jonkin verran. Meditaatiota lähestytään oma järki ja kokemus pääasiallisina työkaluina, eikä tarkoitus ole omaksua uutta uskomusjärjestelmää tai ideologiaa. Ohjaajana toimii muusikkona ja säveltäjänä työskentelevä Kalle Ylitalo, jolla on kymmenen vuoden kokemus päivittäisestä pragmaattisen dharman ja buddhalaisen meditaation harjoittamisesta. Osallistuminen on ilmaista. Sessioissa tehdään ensin ohjattu harjoitus, minkä jälkeen keskustelemme harjoituksesta yhdessä. Kesto on noin puolitoista tuntia, mutta kesken voi tarvittaessa poistua. Tilasta löytyy tuoleja, mukaan voi ottaa myös oman meditaatiotyynyn. Tervetuloa mukaan!
Tuokiot järjestetään joka tiistai klo 10 kokoushuone Kanervassa. Loruleikkejä ja muuta vaihtuvaa ohjelmaa viikoittain! Tuokiot ovat suunnattu alle 3-vuotiaille oman aikuisen seurassa. Vapaa pääsy, ei ennakkoilmoittautumista. Tervetuloa!
Tule nauttimaan hauskoista loruleikeistä!
Tule keskustelemaan ajankohtaisista aiheista ja harjoittelemaan suomen kieltä kanssamme. Samalla voit tutustua uusiin ihmisiin. Ryhmää ohjaa vapaaehtoinen Ilkka Ettala. Vapaa pääsy. Tervetuloa!
Tervetuloa Suutarilan kirjaston kielikahvilaan!
Iloiset lorutuokiot sopivat 0-3-vuotiaille vauvoille ja taaperoille vanhempineen. Loruttelu rentouttaa, edistää lapsen kielellistä kehitystä ja auttaa lasta hahmottamaan oman kehonsa rajoja. Lorun ja leikin tukena käytetään erilaisia materiaaleja, rytmejä ja liikettä. Ota vauvalle mukaan pehmoinen alusta köllöttelyä varten ja tule nauttimaan mukavasta yhdessäolosta! Lorutuokion kesto on noin 30 minuuttia. Lorutuokiot järjestetään joka tiistai 21.5. asti. Ei ennakkoilmoittautumista, tervetuloa! Kuva: Lawrence Crayton / Unsplash
Loruja ja leikkejä vauvoille ja taaperoille!
Satutuokiossa tutustutaan yhdessä erilaisiin tarinoihin. Kannelmäen kirjastossa satutuokiot pidetään tiistaisin 9.1.- 23.4. klo 10.00-10.30. Ne on suunnattu 3-6 -vuotiaille lapsille. Ryhmien ilmoittautuminen etukäteen kultus.fi-palvelussa: Kannelmäen kirjaston satutuokiot. Satutuokioon mahtuu useampi ryhmä kerrallaan. Järjestämme keväällä 2024 myös muun kielisiä satutuokioita. Ryhmien ilmoittautuminen Kultus.fi:ssä. Ti 23.1. Englanninkielinen satutuokio Ti 27.2. Kaksikielinen satutuokio somali-suomi Ti 16.4. Venäjänkielinen satutuokio Tervetuloa mukaan! Kuva: Helsingin kaupunki / Maarit Hohteri
Kirjaston satuhuoneessa järjestetään kaikille avoimia satuhetkiä. Tervetuloa! Satuhetkiä on peräkkäin kaksi, joista ensimmäinen alkaa klo 9.15 ja toinen klo 9.30. Molemmat satuhetket ovat samansisältöisiä. Isoilta lapsiryhmiltä toivomme ennakkoilmoittautumista osoitteeseen anneli.outinen@vantaa.fi. Kevään 2024 satuhetket ovat: 16.1., 30.1., 13.2., 7.3., 26.3., 9.4., 23.4., 7.5. ja 21.5. . "Asiasana: Lastenkulttuuri" Kuva: Pixabay
Tervetuloa nauttimaan saduista ja tarinoista Lumon kirjastoon!
Kirjaston monitoimitilassa on esillä tammikuun ajan Augustus Maximianuksen taidenäyttely Piilosta näkeville. Tervetuloa. Huom: Presidentinvaalien ennakkkoäänestyksen ja varsinaisen äänestyksen aikaan monitoimitilaan on pääsy ainoastaan äänestäjille ja vaalitoimitsijoille. Oulunkylän kirjasto
Monitoimitilassa on esillä taidenäyttely Piilosta näkeville.
Haluatko oppia suomea? Tule opiskelemaan Luetaan yhdessä -ryhmään. Tunneilla harjoitellaan lukemaan, kirjoittamaan ja puhumaan suomea kerran viikossa maanantaisin. Ryhmän opettajat ovat vapaaehtoisia. Opiskelu on ilmaista. Voit ottaa lapsesi mukaan tunneille. Voit tulla mukaan milloin vain. Kirjaston ryhmä on avoin kaikille (naisille ja miehille). Huomioi, ettei ryhmä kokoonnu 1.4. (2. pääsiäispäivä). Valokuva: Juhani Räty/Vantaan kaupunki Logot: Vantaan kaupunki, Helmet-kirjasto, Luetaan yhdessä -verkosto
Would you like to learn Finnish? Let’s Read Together -group gathers once a week for about two hours. The group practices reading, writing, listening and talking in Finnish. Teachers of the groups are volunteers. Studying is free. You can take your children with you. You can join whenever you like. The library group is for everybody (women and men). Please note that group does not meet on April 1 (Easter Monday). Photo: Juhani Räty/City of Vantaa Logos: City of Vantaa, Helmet Library, Let's Read Together -network
Haluatko oppia suomea? Tule opiskelemaan Luetaan yhdessä -ryhmään. Tunneilla harjoitellaan lukemaan, kirjoittamaan ja puhumaan suomea kerran viikossa maanantaisin.
Would you like to learn Finnish? Let’s Read Together -group gathers once a week for about two hours and practices reading, writing, listening and talking in Finnish.
Luontotoimittaja Minna Pyykkö tulee puhumaan teemalla Kevään jännittävimmät tapahtumat Suomen luonnossa. Minna Pyykkö on luontotoimittaja ja taidemaalari. Hän on koulutukseltaan kuvataiteilija, biologi ja psykologian maisteri. Minna tekee luonto-ohjelmia Yleisradiolle ja Minna Pyykön maailmassa vierailee suomalaisia luontotutkijoita ja -harrastajia sekä luontoaiheista kiinnostuneita taiteilijoita. Vuodesta 2013 alkaen hän on juontanut TV1:ssä nähtävää sarjaa Ulos luonnossa yhdessä Kimmo Ohtosen ja Pirkka-Pekka Peteliuksen kanssa. Tervetuloa Tunturikerho Kavtsin kerhoiltaan kuulemaan jännittävistä luonnon tapahtumista! Töölön kirjasto Topeliuksenkatu 6 00250 Helsinki puh. 09 31085625
Tervetuloa Tunturikerho Kavtsin kerhoiltaan kuulemaan jännittävistä luonnon tapahtumista!
Är det länge sedan du använt din svenska? Skulle du vilja öva dig i trevligt sällskap? Kom med till vårt svenska språkkafé och aktivera din svenska. Språkkaféet leds av bibliotekets egen frivilligarbetare. Onko ruotsin kielen taitosi ruosteessa ja haluaisit harjoitella puhumista? Tule rohkeasti mukaan herättelemään kielitaitoasi ruotsin kielen keskustelukerhoon. Kerhoa vetää kirjaston oma vapaaehtoinen. Huom! Presidentinvaalien ennakkoäänestyksen vuoksi Vardagssvenska kokoontuu Hakunilan seurakuntatalolla 5.2.2024.
Haluatko herätellä ruotsin kielen taitoasi yhdessä muiden kanssa? Tule mukaan ruotsin keskustelukerhoon! Kom med till vårt svenska språkkafé och aktivera din svenska.
Kaunolukupiiri kokoontuu kerran kuussa maanantaisin klo 18.00. Kevään 2024 kirjat ovat: 8.1. Antti Heikkinen: Maaseudun tulevaisuus 12.2. Lena Andersson: Silmäätekevät 11.3. Veijo Meri: Manillaköysi 8.4. Patricia Lockwood: Kukaan ei puhu tästä 13.5. Suvi Ratinen: Hyvä tarjous Lukupiirikirjaa voit kysyä kirjaston henkilökunnalta noin kuukausi ennen tapaamista. Tervetuloa mukaan!
Hei lukemista harjoitteleva! Maanantaisin kirjastossa voit lukea lukukoiralle! Nekun ja Pätkiksen voi tavata parittomien viikkojen maanantaisin klo 18-19, 15.1. alkaen. Veitin voi tavata parillisten viikkojen maanantaisin klo 18-19, 22.1. alkaen.
Hei lukemista harjoitteleva! Maanantaisin kirjastossa voit lukea kirjastokoirille!
Kirjailija Merete Mazzarella vierailee kirjastossa kertomassa uusimmasta esseekokoelmastaan Jotain muutakin kuin tämä. Siinä Mazzarella käsittelee kaikkein suurimpia kysymyksiä: elämää, kuolemaa ja uskoa. Mitä usko oikeastaan tarkoittaa? Kirjassa tutkitaan myös sitä, miten kuolemanjälkeinen elämä näyttäytyy kirjallisuudessa. Millä tavoilla helvettiä ja taivasta on kuvattu, ja mitä se kertoo ihmisyydestämme? Tilaisuus on ruotsinkielinen.
Författaren Merete Mazzarella besöker biblioteket för ett samtal om sin senaste essäbok Nånting på andra sidan. I den tar Mazzarella sig an de största frågorna av alla: livet, döden och tron. Vad innebär det egentligen att tro? Nånting på andra sidan är också en betraktelse av hur livet efter döden ser ut i litteraturen. På vilka vis har helvetet och himlen beskrivits, och vad säger det om vår mänsklighet?
Kirjailija Merete Mazzarella vierailee kirjastossa kertomassa uusimmasta esseekokoelmastaan "Jotain muutakin kuin tämä".
Författaren Merete Mazzarella besöker biblioteket för ett samtal om sin senaste essäbok "Nånting på andra sidan".
Tervetuloa Tapanilan kirjastoon ratkomaan pulmapelejä yksin tai porukalla! Haasta vaarisi Tetriksessä tai aktivoi aivojasi kiperien lautapelien parissa. Peli-illoissa ei ole ala- eikä yläikärajaa.Pelattavana on Tetris Effect (Nintendo Switch) valkokankaalla ja lautapeleinä esimerkiksi Katamino, RushHour ja IQ Puzzler. Pulmapeli-iltoja järjestetään klo 17-19 kerran kuussa maanantaisin: 15.1., 12.2., 11.3., 15.4. ja 13.5.
Ratkotaan pulmapelejä yksin tai porukalla! Haasta vaarisi Tetriksessä tai aktivoi aivojasi kiperien lautapelien parissa.
Lumoudutaan saduista, sukelletaan seikkailuun. Istahda kuuntelemaan ja hengähdä hetkeksi. Aikuisten satutunti kutsuu kuulijan satujen kiehtovaan maailmaan. Satumaailmaan virittäydytään lyhyillä mielikuva- ja läsnäoloharjoituksilla. Loppuun on varattu aikaa yhteiselle teehetkelle ja keskustelulle. Satuja lukee Ulla Tarvainen (TeM) Maunula-talon kevätkauden aikuisten satutunnit: ma 15.01.2024 17:30 - 19:00 avoin oppimisympäristö, 3. krs ma 29.01.2024 17:30 - 19:00 avoin oppimisympäristö, 3. krs ma 12.02.2024 17:30 - 19:00 avoin oppimisympäristö, 3. krs ma 04.03.2024 17:30 - 19:00 avoin oppimisympäristö, 3. krs ma 18.03.2024 17:30 - 19:00 avoin oppimisympäristö, 3. krs ma 08.04.2024 17:30 - 19:00 avoin oppimisympäristö, 3. krs Max. opiskelijamäärä: 14 Min. opiskelijamäärä: 1 Opetuskieli: suomi Aikuisten satutunti on Maunula-talon yhteissuunnittelussa ideoitu ja toivottu kurssi, jonka toteuttavat Maunulan kirjasto ja Helsingin työväenopisto. Ei ennakkoilmoittautumista. Vapaa pääsy. Tervetuloa!
Aikuisten satutunti kutsuu kuulijan satujen kiehtovaan maailmaan.